WBJDF থেকে কেন আচমকা ইস্তফা অনিকেত মাহাতোর?

ওয়েবডেস্ক-  নতুন বছরের শুরুতেই হঠাৎ করে পশ্চিমবঙ্গ জুনিয়র ডক্টর্‌স ফ্রন্টের বোর্ড অফ ট্রাস্ট (WBJDF) থেকে পদত্যাগ করলেন একদা আরজি কর (RG Kar) আন্দোলনের অন্যতম মুখ অনিকেত মাহাতো (Aniket Mahato) । সরকার ও প্রশাসনের ভূমিকায় ক্ষোভ উল্লেখ করেছেন তিনি তাঁর পদত্যাগ পত্রে। মত পার্থক্যের কথাও জানিয়েছেন তিনি। তবে আরজি করের ন্যায় বিচারের দাবিতে আন্দোলন চালিয়ে যাওয়ার কথাও বলেছেন অনিকেত। WBJDF ট্রাস্টের সভাপতি ছিলেন তিনি। বছরের প্রথম দিনই তিনি তাঁর এই সিদ্ধান্তের কথা জানান।

কেন তাঁর এই আচমকা পদত্যাগ?

অনিকেত মাহাতো জানিয়েছেন, পশ্চিমবঙ্গ জুনিয়র ডক্টর্‌স ফ্রন্টের বোর্ড অফ ট্রাস্ট তৈরি করে তিনি অন্যান্য সদস্যদের সঙ্গে সংঘাতের ইঙ্গিত দিয়েছেন। তাঁর অভিযোগ আইনি পরামর্শ উপেক্ষা করেই ট্রাস্টের সঙ্গে কোনও সুনির্দিষ্ট সম্পর্ক স্থির না করেই কমিটি তৈরি করা হচ্ছে। এই ধরণের আচরণকে অনিকেত ‘অগণতান্ত্রিক’ নির্যাতিতার সঙ্গে ন্যায়বিচারের দাবি আন্দোলনের বিরুদ্ধ বলে উল্লেখ করেছেন তিনি। তাঁর দাবি, বার বার নিজের আপত্তির কথা ট্রাস্টকে জানালেও কেউ কর্ণপাত করেনি।

আরও পড়ুন- বছরের শেষে ধাক্কা! ১৫ হাজার টাকা পড়ল রুপোর দাম

২০২৪ সালের ৯ আগস্ট আরজি কাণ্ডে লড়াইতে পথে নামেন  অনিকেত মাহাতো। সেই আন্দোলনের অন্যতম মুখ ছিলেন তিনি। একদিকে ন্যায় বিচার অন্যদিকে স্বাস্থ্য পরিকাঠামো সংস্কারের দাবিতেও অনশন বসেন।